Diari Oficial de la Generalitat Valenciana


Sumari del DOGV 4764, del 31-05-2004 (2004/5263)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   4764

Data del DOGV
:   31-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/5263


Organisme emissor
:   Caixa Rural de Torrent, COOP Crèd. V.

Tipus de document
:   Anunci

Informació pública de la convocatòria d'Assemblea General ordinària. [2004/Q5263]
  
En virtut del que ha acordat el Consell Rector, en la sessió de 13 de maig d'enguany, es convoca a tots els socis de la Caja Rural de Torrent, Cooperativa de Crèdit Valenciana, a l'Assemblea General ordinària que tindrà lloc el divendres dia 25 de juny de 2004, a les 19.00 hores en primera convocatòria i a les 19 hores i 30 minuts en segona convocatòria, a la sala d'actes de l'edifici social d'esta caixa rural, situat a Torrent, avinguda del País Valencià, número 3, d'acord amb el següent orde del dia:
  
1. Lectura de l'acta de l'Assemblea anterior.
  
2. Modificació dels articles 23 i 24 dels estatuts socials, sobre assignació al fons de reserva obligatori i al fons de formació i promoció cooperativa.
  
3. Informe de Presidència i Direcció General.
  
4. Examinar la gestió social. Aprovar, si escau, els comptes anuals de l'exercici 2003: balanç, compte de pèrdues i guanys i memòria.
  
5. Acordar la distribució dels excedents.
  
6. Pla d'inversions i despeses de la reserva de formació i promoció cooperativa per a l'exercici d'enguany, i la liquidació del pressupost de l'exercici anterior.
  
7. Autoritzar el Consell Rector per a aplicar provisionalment i proporcionalment el pla d'inversions i despeses de la reserva de formació i promoció cooperativa de 2004, en els mesos que transcórreguen de l'any 2005 fins que l'Assemblea General aprove el corresponent pla de l'any 2005.
  
8. Fixar el tipus d'interés per a la retribució de les aportacions voluntàries incorporades al capital social i facultar el Consell Rector per a anticipar el pagament de la retribució de les aportacions voluntàries incorporades al capital social corresponents a l'exercici 2004.
  
9. Nomenament de l'auditor extern.
  
10. Suggeriments i preguntes.
  
11. Designació de dos socis per a l'aprovació de l'acta de l'Assemblea General.
  
Nota: d'acord amb el que disposa la Llei de Cooperatives de la Comunitat Valenciana, el nou text dels articles 23 i 24 dels estatuts socials i l'informe justificatiu d'esta modificació, així com els comptes anuals, l'informe de gestió, el d'auditoria i la resta de documents sobre els quals ha de decidir l'Assemblea, es troben a disposició dels socis al domicili social i a les oficines operatives, on es podran consultar de 09.00 a 14.00 hores, els dies laborables, des de la publicació de la convocatòria de l'Assemblea General fins a la realització.
  
Els socis que ho sol·liciten per escrit tindran dret a rebre gratuïtament una còpia d'estos documents amb antelació a la realització de l'assemblea. A la carta remesa al domicili del soci s'inclou la convocatòria, s'hi adjunta un escrit de delegació de vot i, a més a més, s'inserix en la convocatòria esta nota.
  
Torrent, 13 de maig de 2004.- El president del Consell Rector: Vicente García Ortí.